A4-0415/98

Πρόταση απόφασης του Ευρωπαϊκού Κοινοβουλίου και του Συμβουλίου σχετικά με μια σειρά κατευθυντήριων γραμμών, συμπεριλαμβανομένου του καθορισμού έργων κοινού ενδιαφέροντος, για τα διευρωπαϊκά δίκτυα ηλεκτρονικής ανταλλαγής δεδομένων μεταξύ διοικήσεων (COM(97)0661 - C4-0678/97 - 97/0340(COD)

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 13α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(13α) ότι τα κράτη μέλη πρέπει να λαμβάνουν υπόψη τα τηλεματικά δίκτυα που αναπτύσσονται στο πλαίσιο της κοινοτικής δράσης κατά την εκτέλεση τωναπό κοινού υλοποιούμενων έργων σε τομείς που είναι πιθανόν να περιληφθούν στην Συνθήκη ΕΚ συνεπεία της Συνθήκης του Άμστερνταμ, και σε άλλους τομείς που υπάγονται στην Συνθήκη για την Ευρωπαϊκή Ένωση, καθώς και στο πλαίσιο οποιασδήποτε άλλης δράσης που αναλαμβάνουν και η οποία ανταποκρίνεται στους στόχους της Συνθήκης ΕΚ και, ειδικότερα, των άρθρων 3, σημείο (δ), 7Α, 8Α και 48 αυτής,

(Τροπολογία 2)

Αιτιολογική σκέψη 18

>Αρχικό κείμενο>

(18) ότι είναι θεμελιώδες να βελτιστοποιηθεί η διαλειτουργικότητα προκειμένου να επιτευχθούν οικονομίες κλίμακας και να αυξηθούν τα οφέλη που προκύπτουν από τα εν λόγω δίκτυα,

>Κείμενο μετά την ψηφοφορία στο ΕΚ>

(18) ότι είναι θεμελιώδες να βελτιστοποιηθεί

η χρήση προτύπων, διαθέσιμων στο κοινό προδιαγραφών και εφαρμογών του δημοσίου τομέα, έτσι ώστε να εξασφαλισθεί η απρόσκοπτη διαλειτουργικότητα προκειμένου να επιτευχθούν οικονομίες κλίμακας και να αυξηθούν τα οφέλη που προκύπτουν από τα εν λόγω δίκτυα,

(Τροπολογία 3)

Αιτιολογική σκέψη 21

>Αρχικό κείμενο>

(21) ότι, σύμφωνα με την αρχή της επικουρικότητας και την αρχή της αναλογικότητας όπως διατυπώνονται στο άρθρο 3Β της Συνθήκης, ο στόχος της εγκατάστασης παρόμοιων δικτύων δεν μπορεί να υλοποιηθεί αποτελεσματικά από τα κράτη μέλη και συνεπώς, λόγω της κλίμακας και των αποτελεσμάτων της προτεινόμενης δράσης, μπορεί να υλοποιηθεί καλύτερα σε κοινοτικό επίπεδο[semigr ] ότι η προτεινόμενη δράση περιορίζεται στο ελάχιστο αναγκαίο για την επίτευξη αυτών των στόχων και δεν υπερβαίνει ό,τι είναι απαραίτητο για το σκοπό αυτό[semigr ]

>Κείμενο μετά την ψηφοφορία στο ΕΚ>

(21) ότι, σύμφωνα με την αρχή της επικουρικότητας και την αρχή της αναλογικότητας όπως διατυπώνονται στο άρθρο 3Β της Συνθήκης, ο στόχος

του παρόντος προγράμματος μπορεί να υλοποιηθεί καλύτερα σε κοινοτικό επίπεδο[semigr ]

(Τροπολογία 4)

Αιτιολογική σκέψη 25

>Αρχικό κείμενο>

(25) ότι το Συμβούλιο εξέδωσε την απόφαση 95/468/ΕΚ σχετικά με την κοινοτική συμβολή στην τηλεματική ανταλλαγή δεδομένων μεταξύ δημοσίων διοικήσεων στην Κοινότητα (IDA)[semigr ]

>Κείμενο μετά την ψηφοφορία στο ΕΚ>

(25) ότι

έγιναν ενέργειες στο πλαίσιο της απόφασης 95/468/ΕΚ σχετικά με την κοινοτική συμβολή στην τηλεματική ανταλλαγή δεδομένων μεταξύ δημοσίων διοικήσεων στην Κοινότητα (IDA)[semigr ]

(Τροπολογία 5)

Αιτιολογική σκέψη 26

>Αρχικό κείμενο>

(26) ότι λαμβάνοντας υπόψη ότι η απόφαση αυτή θεσπίζει για τη συνολική διάρκεια του προγράμματος χρηματοδοτικό πλαίσιο, το οποίο αποτελεί το βασικό σημείο αναφοράς, κατά την έννοια του σημείου 1 της δήλωσης του Ευρωπαϊκού Κοινοβουλίου, του Συμβουλίου και της Επιτροπής της 6ης Μαρτίου 1995, για την αρχή του προϋπολογισμού, στο πλαίσιο της ετήσιας διαδικασίας προϋπολογισμού,

>Κείμενο μετά την ψηφοφορία στο ΕΚ>

(26) την κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής της 6ης Μαρτίου 1995 σχετικά με την εγγραφή δημοσιονομικών διατάξεων στις νομοθετικές πράξεις[semigr ]

(Τροπολογία 6)

Αιτιολογική σκέψη 26α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(26α) τον κώδικα συμπεριφοράς που συμφωνήθηκε μεταξύ του Κοινοβουλίου και της Επιτροπής σχετικά με την ενημέρωση και την παρουσία αντιπροσώπων του Κοινοβουλίου στις εργασίες των επιτροπών της Επιτροπής, όπως ενσωματώνεται στο ψήφισμα του Κοινοβουλίου της 24ης Οκτωβρίου 1996, σχετικά με το σχέδιο γενικού προϋπολογισμού για το οικονομικό έτος 1997 - Τμήμα ΙΙΙ - Επιτροπή(1)[semigr ]

______________

(1) ΕΕ C 347 της 18.11.1996, σελ. 125.

(Τροπολογία 7)

Άρθρο 1, παράγραφος 2

>Αρχικό κείμενο>

2. Η παρούσα απόφαση αποτελεί τμήμα του προγράμματος IDA.

>Κείμενο μετά την ψηφοφορία στο ΕΚ>

2. Η παρούσα απόφαση

καλύπτει όλα τα δίκτυα στο πλαίσιο του προγράμματος IDA.

(Τροπολογία 8)

Άρθρο 2, σημείο γ)

>Αρχικό κείμενο>

γ) «τομεακό δίκτυο» είναι ένα διευρωπαϊκό τηλεματικό δίκτυο για διοικήσεις αφιερωμένο στην εφαρμογή ή τη διοικητική στήριξη μίας συγκεκριμένης κοινοτικής πολιτικής ή δραστηριότητας, η οποία στη συνέχεια αποκαλείται «διοικητικός τομέας»[semigr ]

>Κείμενο μετά την ψηφοφορία στο ΕΚ>

γ) «τομεακό δίκτυο» είναι ένα διευρωπαϊκό τηλεματικό δίκτυο για διοικήσεις αφιερωμένο στην εφαρμογή ή τη διοικητική στήριξη μίας συγκεκριμένης κοινοτικής πολιτικής, δραστηριότητας ή κοινοτικού στόχου που, στη συνέχεια, αποκαλείται «διοικητικός τομέας»[semigr ]

(Τροπολογία 9)

Άρθρο 4, σημείο γ)

>Αρχικό κείμενο>

γ) στηρίζουν την επικοινωνία μεταξύ των κοινοτικών οργάνων[semigr ] ή

>Κείμενο μετά την ψηφοφορία στο ΕΚ>

γ) ευνοούν τη διοργανική συνεργασία μεταξύ των κοινοτικών οργάνων καθώς και μεταξύ αυτών και των εθνικών και περιφερειακών διοικήσεων, συμπεριλαμβανομένων των εθνικών και περιφερειακών κοινοβουλίων[semigr ] ή

(Τροπολογία 10)

Άρθρο 4, σημείο ζ)

>Αρχικό κείμενο>

ζ) δημιουργούν με άλλο τρόπο άμεσα οφέλη για τους πολίτες της Ευρωπαϊκής Ένωσης,

>Κείμενο μετά την ψηφοφορία στο ΕΚ>

ζ) δημιουργούν με άλλο τρόπο άμεσα οφέλη για τους πολίτες της Ευρωπαϊκής Ένωσης

ή τους διαμένοντες σε αυτήν,

(Τροπολογία 11)

Άρθρο 6, παράγραφος 1

>Αρχικό κείμενο>

1. Κατά την εκτέλεση των έργων IDA, η Κοινότητα αναλαμβάνει τα έξοδα σε αναλογία προς τη συμμετοχή της.

>Κείμενο μετά την ψηφοφορία στο ΕΚ>

1. Κατά την εκτέλεση των έργων IDA, η Κοινότητα

και οι ευρωπαϊκοί φορείς αναλαμβάνουν τα έξοδα σε αναλογία προς τη συμμετοχή τους.

(Τροπολογία 12)

Άρθρο 6, παράγραφος 2

>Αρχικό κείμενο>

2. Η χρηματοδοτική συμβολή της Κοινότητας σε κάθε έργο της IDA καθορίζεται σύμφωνα με τις παραγράφους 3 έως 7.

>Κείμενο μετά την ψηφοφορία στο ΕΚ>

2. Η χρηματοδοτική συμβολή της Κοινότητας σε κάθε έργο της IDA καθορίζεται σύμφωνα με τις παραγράφους 3 έως 7.

Η συμβολή αυτή δεν περιλαμβάνει τυχόν έξοδα που προκύπτουν από την συνεχή χρήση εφαρμογών ή προδιαγραφών που αντιβαίνουν στις προτεραιότητες ή τις απαιτήσεις της παρούσας απόφασης ή της απόφασης 98/.../ΕΚ του Συμβουλίου, για τη θέσπιση μίας σειράς δράσεων και μέτρων με σκοπό τη διασφάλιση της διαλειτουργικότητας των διευρωπαϊκών δικτύων για την ανταλλαγή δεδομένων μεταξύ διοικήσεων (IDA)[semigr ]

(Τροπολογία 13)

Άρθρο 8, παράγραφος 1, πρώτο και δεύτερο εδάφιο

>Αρχικό κείμενο>

1. Η Επιτροπή επικουρείται από μία επιτροπή την οποία αποτελούν αντιπρόσωποι των κρατών μελών και της οποίας προεδρεύει αντιπρόσωπος της Επιτροπής. Η επιτροπή αυτή αποκαλείται επιτροπή τηλεματικής μεταξύ διοικήσεων (TAC).

>Κείμενο μετά την ψηφοφορία στο ΕΚ>

1. Η Επιτροπή επικουρείται από μία επιτροπή την οποία αποτελούν

ένας αντιπρόσωπος ανά κράτος μέλος και της οποίας προεδρεύει αντιπρόσωπος της Επιτροπής. Η επιτροπή αυτή αποκαλείται επιτροπή τηλεματικής μεταξύ διοικήσεων (TAC).

>Αρχικό κείμενο>

Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της όσον αφορά το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

>Κείμενο μετά την ψηφοφορία στο ΕΚ>

Ο αντιπρόσωπος της Επιτροπής υποβάλλει στην επιτροπή σχέδιο των μέτρων

γενικής φύσης που πρόκειται να ληφθούν. Η επιτροπή διατυπώνει τη γνώμη της όσον αφορά το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του εν λόγω θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

(Τροπολογία 14)

Άρθρο 9, παράγραφος 2

>Αρχικό κείμενο>

2. Δύο έτη μετά την έναρξη της ισχύος της παρούσας απόφασης ή οποιασδήποτε μεταγενέστερης τροποποίησης του παραρτήματος, και στη συνέχεια ανά τριετία, η Επιτροπή, σε συνεννόηση με τα κράτη μέλη, συντάσσει αξιολόγηση σχετικά με την εφαρμογή της παρούσας απόφασης.

>Κείμενο μετά την ψηφοφορία στο ΕΚ>

2. Μετά από δύο έτη

εφαρμογής, και στη συνέχεια ανά τριετία, πραγματοποιείται ποιοτική και ποσοτική αξιολόγηση. Τα αποτελέσματα της εν λόγω αξιολόγησης διαβιβάζονται στην αρμόδια επί του προϋπολογισμού αρχή πριν από την πρώτη ανάγνωση του προϋπολογισμού για το οικονομικό έτος 2001.

(Τροπολογία 15)

Άρθρο 9, παράγραφος 3, δεύτερο εδάφιο

>Αρχικό κείμενο>

Εξετάζει, επίσης, λαμβανομένων υπόψη των δαπανών που πραγματοποίησε η Κοινότητα, τα οφέλη που αποφέρουν τα δίκτυα IDA στην Κοινότητα, τα κράτη μέλη, την κοινοτική βιομηχανία και τους πολίτες της Ευρωπαϊκής Ένωσης, και εντοπίζει τους τομείς ενδεχόμενων βελτιώσεων και επαληθεύει τη συνέργια με άλλες κοινοτικές δραστηριότητες στον τομέα των διευρωπαϊκών δικτύων τηλεπικοινωνιών.

>Κείμενο μετά την ψηφοφορία στο ΕΚ>

Εξετάζει, επίσης, λαμβανομένων υπόψη των δαπανών που πραγματοποίησε η Κοινότητα, τα οφέλη που αποφέρουν τα δίκτυα IDA στην Κοινότητα

για την προώθηση των κοινών πολιτικών και της θεσμικής συνεργασίας, στα κράτη μέλη, στην κοινοτική βιομηχανία και στους πολίτες της Ευρωπαϊκής Ένωσης, και εντοπίζει τους τομείς ενδεχόμενων βελτιώσεων και επαληθεύει τη συνέργεια με άλλες κοινοτικές δραστηριότητες στον τομέα των διευρωπαϊκών δικτύων τηλεπικοινωνιών.

(Τροπολογία 16)

Άρθρο 9, παράγραφος 4

>Αρχικό κείμενο>

4. Η Επιτροπή κοινοποιεί την αξιολόγησή της στο Ευρωπαϊκό Κοινοβούλιο και το Συμβούλιο μαζί με τις προτάσεις της για τροποποίηση του παραρτήματος της παρούσας απόφασης.

>Κείμενο μετά την ψηφοφορία στο ΕΚ>

4. Η Επιτροπή κοινοποιεί την αξιολόγησή της στο Ευρωπαϊκό Κοινοβούλιο και το Συμβούλιο μαζί με προτάσεις για

παράταση ή τροποποίηση του παραρτήματος της παρούσας απόφασης.

>Αρχικό κείμενο>

>Κείμενο μετά την ψηφοφορία στο ΕΚ>

Ελλείψει αποφάσεως στα τέλη του τέταρτου έτους, το παράρτημα θεωρείται παραγραφέν εκτός σε ό,τι αφορά τα έργα για τα οποία είχε αποφασισθεί, πριν από το τρίτο έτος, κατάλληλο χρηματοδοτικό δελτίο το οποίο επεκτείνεται πέραν της ημερομηνίας αυτής.

(Τροπολογία 17)

Άρθρο 10, παράγραφος 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2α. Τα έσοδα που καταβάλλονται από τις χώρες του Ευρωπαϊκού Οικονομικού Χώρου, τις συνδεδεμένες χώρες της Κεντρικής και Ανατολικής Ευρώπης και την Κύπρο εγγράφονται στον γενικό προϋπολογισμό και διατίθενται για το πρόγραμμα IDA.

(Τροπολογία 18)

Άρθρο 11, παράγραφος 2

>Αρχικό κείμενο>

2. Τα άλλα αυτά τομεακά δίκτυα κάνουν χρήση των οριζοντίων δράσεων και μέτρων που αναλαμβάνει η Κοινότητα, στο πλαίσιο της απόφασης 98/.../ΕΚ του Συμβουλίου, για τη θέσπιση μίας σειράς δράσεων και μέτρων με σκοπό τη διασφάλιση της διαλειτουργικότητας των διευρωπαϊκών δικτύων για την ανταλλαγή δεδομένων μεταξύ διοικήσεων (IDA) και της πρόσβασης σ´ αυτά, εφόσον οι εν λόγω δράσεις και τα μέτρα είναι κατάλληλα για την τήρηση των απαιτήσεων των χρηστών των άλλων αυτών τομεακών δικτύων.

>Κείμενο μετά την ψηφοφορία στο ΕΚ>

2. Τα άλλα αυτά τομεακά δίκτυα κάνουν χρήση των οριζοντίων δράσεων και μέτρων που αναλαμβάνει η Κοινότητα, στο πλαίσιο της απόφασης 98/.../ΕΚ του Συμβουλίου, για τη θέσπιση μίας σειράς δράσεων και μέτρων με σκοπό τη διασφάλιση της διαλειτουργικότητας των διευρωπαϊκών δικτύων για την ανταλλαγή δεδομένων μεταξύ διοικήσεων (IDA) και της πρόσβασης σ´ αυτά,

εκτός και εάν οι εν λόγω δράσεις και τα μέτρα είναι ακατάλληλα για την τήρηση των απαιτήσεων των χρηστών των άλλων αυτών τομεακών δικτύων.

(Τροπολογία 19)

Άρθρο 11, παράγραφος 6

>Αρχικό κείμενο>

6. Κατά την εκτέλεση των άλλων αυτών τομεακών δικτύων, η Κοινότητα αναλαμβάνει δαπάνες κατ´ αναλογία προς το ενδιαφέρον της.

>Κείμενο μετά την ψηφοφορία στο ΕΚ>

6. Κατά την εκτέλεση των άλλων αυτών τομεακών δικτύων, η Κοινότητα

και οι ευρωπαϊκοί οργανισμοί αναλαμβάνουν δαπάνες κατ' αναλογία προς το ενδιαφέρον τους και εφόσον αυτές οι δαπάνες δεν προκύπτουν από τη συνεχή χρήση εφαρμογών ή προδιαγραφών που αντιβαίνουν τις απαιτήσεις της παρούσας απόφασης.

(Τροπολογία 20)

Άρθρο 12, εδάφιο 1α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Το εν λόγω χρηματοδοτικό πλαίσιο καλύπτει ένα μόνο μέρος του προγράμματος[semigr ] το άλλο μέρος υπόκειται στην απόφαση του Συμβουλίου αριθ 98/... του Συμβουλίου, για τη θέσπιση μίας σειράς δράσεων και μέτρων με σκοπό τη διασφάλιση της διαλειτουργικότητας των διευρωπαϊκών δικτύων για την ανταλλαγή δεδομένων μεταξύ διοικήσεων[semigr ]

(Τροπολογία 21)

Παράρτημα, Τμήμα Α, σημείο 3

>Αρχικό κείμενο>

3. Εγκατάσταση των δικτύων τα οποία, στο πλαίσιο των πολιτικών και δραστηριοτήτων της Κοινότητας και λόγω απροβλέπτων περιστάσεων, απαιτούνται επειγόντως για τη στήριξη της δράσης της Κοινότητας και των κρατών μελών για την προστασία της υγείας και της ζωής των ανθρώπων, των ζώων και των φυτών, των δικαιωμάτων των Ευρωπαίων καταναλωτών, ή των θεμελιωδών συμφερόντων της Κοινότητας.

>Κείμενο μετά την ψηφοφορία στο ΕΚ>

3. Εγκατάσταση των δικτύων τα οποία, στο πλαίσιο των πολιτικών και δραστηριοτήτων της Κοινότητας και λόγω απροβλέπτων περιστάσεων, απαιτούνται επειγόντως για τη στήριξη της δράσης της Κοινότητας και των κρατών μελών για την προστασία της υγείας και της ζωής των ανθρώπων, των ζώων και των φυτών, των δικαιωμάτων των Ευρωπαίων καταναλωτών,

των συνθηκών διαβίωσης των ατόμων που διαμένουν στην Ευρωπαϊκή Ένωση, ή των θεμελιωδών συμφερόντων της Κοινότητας.

(Τροπολογία 22)

Παράρτημα, Τμήμα Β, σημείο 1

>Αρχικό κείμενο>

1. Επέκταση του έργου κοινοποίησης και διαχείρισης επισήμων εγγράφων σε όλες τις ανταλλαγές πληροφοριών μεταξύ των ευρωπαϊκών οργάνων και των κυβερνήσεων και διοικήσεων των κρατών μελών, καθώς και για τη διάδοση αυτόνομων πράξεων της Επιτροπής.

>Κείμενο μετά την ψηφοφορία στο ΕΚ>

1. Επέκταση του έργου κοινοποίησης και διαχείρισης επισήμων εγγράφων σε όλες τις ανταλλαγές πληροφοριών μεταξύ των ευρωπαϊκών οργάνων και των κυβερνήσεων και διοικήσεων των κρατών μελών, καθώς και για τη διάδοση

των αυτόνομων πράξεων της Επιτροπής και όλων των κοινοτικών νομοθετικών πράξεων και εκτελεστικών μέτρων από την Επιτροπή και τα κράτη μέλη.

(Τροπολογία 23)

Παράρτημα, Τμήμα Γ, σημείο 15

>Αρχικό κείμενο>

15. Τηλεματικές υπηρεσίες για την ανταλλαγή πληροφοριών σχετικά με θέματα περιεχομένου σε ανοικτά δίκτυα, την προώθηση της ανάπτυξης και της ελεύθερης κυκλοφορίας νέων οπτικοακουστικών υπηρεσιών και υπηρεσιών πληροφόρησης.

>Κείμενο μετά την ψηφοφορία στο ΕΚ>

15. Τηλεματικές υπηρεσίες για την ανταλλαγή πληροφοριών σχετικά με θέματα περιεχομένου σε ανοικτά δίκτυα, την προώθηση της ανάπτυξης και της ελεύθερης κυκλοφορίας νέων οπτικοακουστικών υπηρεσιών και υπηρεσιών πληροφόρησης

και για την διασφάλιση της προστασίας των απαιτήσεων του δημοσίου συμφέροντος σε σχέση με τις εν λόγω υπηρεσίες.

(Τροπολογία 24)

Παράρτημα, Τμήμα Ε, σημείο 1

>Αρχικό κείμενο>

1. Εγκατάσταση τηλεματικού δεσμού μεταξύ Επιτροπής, Συμβουλίου, κοινοτικών οργάνων και της χώρας η οποία ασκεί την προεδρία της ΕΕ[semigr ]

>Κείμενο μετά την ψηφοφορία στο ΕΚ>

1. Εγκατάσταση τηλεματικού

δικτύου μεταξύ των ευρωπαϊκών θεσμικών οργάνων και των κυβερνήσεων και των κοινοβουλίων των κρατών μελών, συμπεριλαμβανομένου ενός δεσμού με τη χώρα η οποία ασκεί την προεδρία της ΕΕ[semigr ]

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Ευρωπαϊκού Κοινοβουλίου και του Συμβουλίου όσον αφορά μια σειρά κατευθυντήριων γραμμών, συμπεριλαμβανομένου του καθορισμού έργων κοινού ενδιαφέροντος, για τα διευρωπαϊκά δίκτυα ηλεκτρονικής ανταλλαγής δεδομένων μεταξύ διοικήσεων (IDA) (COM(97)0661 - C4-0678/97 - 97/0340(COD))(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(97)0661 - 97/0340(COD)) ((EE C 54 της 21.2.98, σελ. 3)),

- έχοντας υπόψη τα άρθρα 189Β, παρ. 2 και 129Δ, πρώτο εδάφιο, της Συνθήκης ΕΚ, σύμφωνα με τα οποία η Επιτροπή υπέβαλε πρόταση στο Κοινοβούλιο (C4-0678/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Προϋπολογισμών και της Επιτροπής Πολιτικών Ελευθεριών και Εσωτερικών Υποθέσεων (A4-0415/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189Β, παράγραφος 2, της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.